16 Bere a Homeda+ no twaam no, Maria Magdalene ne Yakobo maame Maria+ ne Salome tɔɔ aduhuam bae sɛ wɔde rebɛsra Yesu amu no.+2 Na nnawɔtwe no da a edi kan no, wɔkɔɔ ɔda no so anɔpatutuutu, na na owia apue.+3 Na wɔkeka kyerɛɛ wɔn ho sɛ: “Hena na obepia ɔbo no afi ɔda no ano ama yɛn?”4 Nanso bere a wɔmaa wɔn ani so no, wohui sɛ wɔapia ɔbo no, ɛwom sɛ na ɛso paa.+5 Ɛnna wɔkɔɔ ɔda no mu, na wohuu aberante bi sɛ ɔte nifa so hyɛ ataade tenten fitaa, na wɔn koma tui.6 Na ɔka kyerɛɛ wɔn sɛ: “Mommma mo koma nntu.+ Morehwehwɛ Nasaretni Yesu a wɔbɔɔ no asɛndua mu kum no no. Wɔanyan no.+ Onni ha. Monhwɛ, ɛha na wɔde no toe.+7 Na monkɔ nkɔka nkyerɛ n’asuafo no ne Petro sɛ, ‘Ɔredi mo anim akɔ Galilea,+ na ɛhɔ na mubehu no sɛnea ɔka kyerɛɛ mo no.’”+8 Bere a wopuei no, woguan fii ɔda no so kɔe, efisɛ na wɔn ho repopo, na na awɔse agu wɔn. Na wɔanka hwee ankyerɛ obiara, efisɛ na wɔabɔ hu.*+
Ase Hɔ Nsɛm
^ Tete nsaano nkyerɛwee a edi mu paa no ma yehu sɛ, Marko Asɛmpa no si ti 16 nkyekyɛm 8. Hwɛ Nkh. A3.
twi_Latn twi_Latn twi_Latn